Põhjaka mõis

Põhjaka mõis (saksa keeles Pochjak) oli rüütlimõis Peetri kihelkonnas Järvamaal. Tänapäeval jääb kunagine mõis Paide linna haldusalasse Järva maakonnas.

Ajalugu

Põhjaka eraldati Koordi mõisast 1811. aastal ning selle esimeseks omanikuks oli Paul Gotthard von Dücker.

1816. aastal ostis mõisa krahv Carl Gustav Mellin, kes lasi ehitada ka mõisale uue klassitsistliku peahoone, mis valmis 1820. Mellin pantis mõisa 1827 ja müüs selle lõpuks edasi 1828.

1828. aastal ostis mõisa Järvamaa maakonnaarst Christoph Heinrich Rinne; pärast tema surma 1864. aastal jäi mõis ühele Rinne pojale (meditsiinidoktor Carl(os) Richard Max Rinne 1816–1884).

1858. aastal oli Põhjaka mõisa hingeloendis 71 inimest, kõik eesti soost talupojad, 31 meeshinge ja 40 naishinge. 

1884 ostis mõisa Palu mõisnik Constantin Johan Nikolai von Stackelberg (1836–1909). Stackelbergidele kuulus mõis kuni 1919. aasta võõrandamiseni, viimaseks omanikuks pärast Constantini surma oli tema poeg Leo Bar. von Stackelberg (1864–1919, advokaat Järvamaal)https://www.geni.com/people/Leo-Bar-von-Stackelberg/6000000015541091374?through=6000000015540711481. 

Mõisakompleks

Varaklassitsistlik peahoone valmis 1820. aastal. Ühekorruselise, kelpkatusega kivihoone muudab omapäraseks see, et peauks ei asu mitte esi-, vaid otsaküljel.

2. juunil 2010 avati Hannes Tamjärvele kuuluvas mõisasHannes Tamjärv kinkis mõisa ära – Publik.ee, 10. august 2010 restoran. Kolm kokka (Joel Kannimäe, Ott Tomik, Märt Metsallik) korrastasid mõisa oma käte ja sõprade abiga. Esimeses etapis korrastati mõisa peahoone siseviimistlus, paigaldati vajaminevad kommunikatsioonid, hangiti puuduvad aknad ja uus peauks.

Põhjaka mõisa toidukoha ideeks oli pakkuda külastajatele hooajalist, värsket eestimaist toitu. Sellest kujunes tugev ja tunnustatud bränd, kuid restoran suleti 2023. aastal, kui Põhjaka mõis pandi müüki.Põhjaka mõis pandi müüki Postimees.ee, 05.05.2023.

Mõisa kõrvalhoonetest on säilinud vaid uusgooti stiilis vesiveski.

Vaata ka
Eesti mõisate loend

Viited

Kirjandus
Alo Särg, "Järvamaa mõisad ja mõisnikud". Argo, Tallinn 2005

Välislingid
Põhjaka mõisast Eesti mõisaportaalis
Põhjaka kokad
Põhjaka mõis (Peetri khk), Kinnistute register Eesti Rahvusarhiivis

Kategooria:Järvamaa mõisad
Kategooria:Paide linn
Kategooria:Peetri kihelkond
Kategooria:Stackelbergide mõisad